Financial Predictor via Neural Network - CodeProject 11,387,169 members (51,833 online)
Last Visit: 31-Dec-99 19:00 Last Update: 18-Apr-15 3:36Refresh« Prev12 Groot Rob kan klein Rob uit span ‘drop’ | Netwerk24
Deur Tinus van Staden 23 April 2019 16:36
Du Preez is die laaste twee seisoene die Haaie se voorkeur-losskakel en sy pa, Robert du Preez sr., het hom vir elke Superrugby-wedstryd waarvoor hy fiks was in dié tydperk, as generaal ingespan.
Dít terwyl die jong Curwin Bosch moes sweet vir speelkans. Du Preez jr. se spelpeil is tans bedenklik en die Haaie se breier, Du Preez sr., gaan hom binnekort ’n blaaskans gee.
Robert du Preez kan een of ander tyd ’n blaaskans kry. Foto: Gallo Images
“Ja, beslis,” het Du Preez sr. Dinsdag geantwoord toe hy gevra is of sy seun een van die spelers is wat hy beoog om op toer te roteer.
“Ons roteer spelers wat in baie van die wedstryde gespeel het. Daar is ’n paar ander spelers wat ook bykans elke minuut gespeel het.
“Hulle sal bestuur word by die oefeninge en wat wedstrydtyd betref.
“Ons het ’n groep van 27 spelers hier. Ons sal spelers roteer en seker maak elke lid van die groep voel hy het ’n bydrae om te lewer.”
Tog wil Du Preez ’n sterk span kies vir Saterdag se wedstryd teen die Waratahs in Sydney.
Die beseerde Tyler Paul en Ruan Botha is weer beskikbaar, terwyl die geskorste Akker van der Merwe ook weer kan speel.
“Dit is fantasties. Ons gaan ’n baie sterk span kan aankondig,” sê Du Preez.
Ons sal spelers roteer en seker maak elke lid van die groep voel hy het ’n bydrae om te lewer.
Die Haaie het die afgelope Vrydag hul vierde wedstryd vanjaar op Kingspark verloor toe die Reds hulle met 21-14 getroef het.
Du Preez glo die span kan op toer weer op koers kom.
“Ons het nie goed gevaar in ons tuiswedstryde nie en dit is ’n teleurstelling vir ons almal. Dit maak alles moeiliker,” sê hy.
“Dit is altyd goed om op toer te gaan, want ons is elke dag in mekaar se geselskap. Dit sal ons goed te staan kom.”
Haaie se toergroep: Agterspelers: André Esterhuizen, Aphelele Fassi, Cameron Wright, Curwin Bosch, Kobus van Wyk, Louis Schreuder (k), Lukhanyo Am, Makazole Mapimpi, Marius Louw, Robert du Preez, Sbu Nkosi. Voorspelers: Akker van der Merwe, Coenie Oosthuizen, Dan du Preez, Hyron Andrews, Jacques Vermeulen, Jean-Luc du Preez, John-Hubert Meyer, Kerron van Vuuren, Luke Stringer, Mzamo Majola, Philip van der Walt, Ruan Botha, Ruben van Heerden, Beast Mtawarira, Thomas du Toit, Tyler Paul.